Lav et referat af nedenstående tekst:

Tekst:
VED DU NOGET? KONTAKT TV2 NORD PÅ 9696 9613 ELLER WEB@TV2NORD.DK Nordjyllands Politi modtog kl. 04.20 en anmeldelse om en alvorlig hændelse i Hadsund beliggende i Mariagerfjord Kommune. Politiet har i den forbindelse foretaget anholdelse af en mistænkt, en 28-årig mand, der bor i lokalområdet. (Politiet oplyste tidligere, at manden var 20 - det er nu ændret). Den anholdte fremstilles senere i dag i et grundlovsforhør i Retten i Aalborg, hvor han vil blive sigtet for drab og usømmelig omgang med lig. Det oplyser anklager ved Nordjyllands Politi, Peter Rask. Stor efterforskning i gang Politiet er til stede i området omkring gerningsstedet, hvor et større efterforskningsarbejde lige nu er i gang. Det betyder, at der er teknikere, som arbejder på stedet, ligesom der er nogle personer, der afhøres. Der foretages ligeledes en række såkaldte forhøringer i området, hvor politiet er ved at finde ud af, om der er yderligere personer, som har set eller hørt noget af betydning for sagen. - Vi efterforsker sagen som et drab, men vi kan af hensynet til vores igangværende efterforskning ikke på nuværende tidspunkt oplyse yderligere til offentligheden, siger vicepolitiinspektør ved Nordjyllands Politi, Niels Kronborg. Vicepolitiinspektør Niels Kronborg kan ikke udtale sig yderligere om sagens detaljer – det sker af hensynet til den videre efterforskning, men han kan dog oplyse, at der fortsat efterforskes intensivt i området. ”Derfor vil man nogle timer endnu kunne se en del politi i og omkring Hadsund,” siger Niels Kronborg, der bekræfter, at politiets efterforskere arbejder flere steder i Hadsund, da det hører med til politiets efterforskningsarbejde i forbindelse med sikring af spor. Opdateres løbende... ---- OPDATERING 10.04: Nordjyllands Politi oplyser, at der er fundet lige af en kvinde, og findestedet er en garage beliggende på Nørregade i Hadsund by. Politiet kender på nuværende tidspunkt ikke kvindens identitet. OPDATERING 11.56: Den 28-årige anholdte bliver sigtet for manddrab og usømmelig omgang med lig, oplyser anklager Peter Rask. OPDATERING 13.11: Politiet har ændret sigtelsen fra manddrab til drab.

Referat:
Adskillige politifolk og teknikere efterforsker lige nu et drab på en kvinde begået i nat. 28-årig mand fra lokalområdet er anholdt i sagen. Han sigtes nu for usømmelig omgang med lig og manddrab.